ועדת הכלכלה, כנסת 20, פרוטוקול מספר 396, 2016-12-28 09:30

איתן כבל: בוקר טוב לכולם.

איתן כבל: יום רביעי.

איתן כבל: גברתי מנהלת הוועדה, היועצת המשפטית, רשמת, דוברים, בוקר טוב לכולם, חג שמח, חנוכה שמח.

איתן כבל: אני הגעתי במיוחד, אני לא בדיוק בקו הבריאות, שפעת קשה שלא היתה לי הרבה מאד שנים ולמרות זאת, עקב העובדה שאנחנו חייבים לסיים את התהליך הזה עוד לפני סוף השנה - -

<לאה ורון: נקווה שהאחריות תמשיך ותגבר על המחלה שלך.

<לאה ורון: תהיה בריא כבר.

איתן כבל: תודה, תודה.

איתן כבל: אתה זוכר, כשהיינו במילואים בדרום הר חברון, באדוריים, מאז לא היה לי דבר כזה.

איתן כבל: מסתבר שזה לא רק אני.

איתן כבל: ברשותכם, אני רוצה להסביר כמה דברים שנשארו: סיימנו דיון לא קל בפעם הקודמת, אני רוצה להזכיר.

איתן כבל: אנחנו מתכנסים כאן כדי לתת תשובות היום, ואני מתכוון לתת תשובות היום ולסגור את העניין.

איתן כבל: אני רוצה להזכיר לכם כמה דברים – באמת, ככל שנכנסתי לנושא נחמץ ליבי.

איתן כבל: אני אומר את זה אסף, אני אומר לכם המגדלים, אני אומר את זה לארגון המגדלים לסוגיו השונים - נחמץ ליבי.

איתן כבל: אולי אתם לא יודעים ואולי רק חלקכם יודעים: אני זה שכתב במו ידיו את ההחלטה, את חוק הגליל, שבעצם שינה את משק הביצים והעביר את המסה הקריטית של משק הביצים לגליל.

איתן כבל: אני, במו ידי, כעוזר שר החקלאות אז, אברהם כץ עוז.

איתן כבל: במו ידי כתבתי את זה.

איתן כבל: עוד לא היו כל מיני "לפטופים" ולא כלום.

איתן כבל: במו ידי.

איתן כבל: ומשם, אני רוצה להזכיר, היה שידור ישיר באותו יום של תכנית "מוקד" עם יורם רונן, באותו יום שהתקבלה ההחלטה.

איתן כבל: קיווינו וציפינו ובאמת ראינו בזה שזאת תהיה איזה סוג של תקווה גדולה.

איתן כבל: הייתי פה, בבית הזה כחבר כנסת, שנלחם עבור המשק המשפחתי.

איתן כבל: השימור של המשק המשפחתי יותר מכל אחד אחר.

איתן כבל: ולא רק המלחמה שלי על השימור של המשק המשפחתי, גם ניהלתי מאבק על שדרוג הלולים ממקום אחר של צער בעלי חיים, ומעולם לא ראיתי סתירה ביכולת לשמור על לנהוג על פי זכויות של צער בעלי חיים לבין היכולת לחיות ולהתפרנס, ונאבקתי שיוסיפו לכם תקציב, ועד היום זה גם לא הסתיים באופן סופי מהסיבות האלה.

איתן כבל: זו האמת.

איתן כבל: פתאום אני מוצא את עצמי שמשתמשים לא בלב הטוב שלי, באידיאולוגיה שלי, בתפיסה שלי, שבאה לחזק את החקלאות, את החקלאים, את המשק המשפחתי, ויש מי שעה מזה פלסתר.

איתן כבל: שיהיה ברור – אני לא שם.

איתן כבל: אני לא שם.

איתן כבל: אני אומר את זה בכבוד הכי גדול שאני רוחש, ומי שלא יודע לכבד אותי, אני לא אכבד אותו.

איתן כבל: ולכן, אני אניח פה כמה פתרונות לעניין הזה של הגידול הכפול – לא יהיה גידול כפול שהוא גידול בלוף.

איתן כבל: לא יקום, לא יהיה.

איתן כבל: לא יקום, לא יהיה.

איתן כבל: יש בי את הרצון הכן לגרום לשדרוג, נלחמתי על זה אבל שאני אבלף את עצמי?

איתן כבל: שמישהו ישתמש ברצון הכן שלי לסייע?

איתן כבל: זה לא יקרה.

איתן כבל: אני הודעתי לאסף, ותכף אנחנו נגיע בדיוק למה אני מצפה ומה יהיה.

איתן כבל: אתם תכף תשמעו בדיוק, וזה מה שיהיה.

איתן כבל: זה לא מעניין אותי, לא משנה לאן נגיע, אני לא אתן את ידי ואהיה שותף לדברים שאסור שייעשו, בטח לא לזה כיוונתי.

איתן כבל: אז בואו קודם כל נשלים את הסעיפים ונגיע, תינתן התייחסות.

איתן כבל: אני לא מתכוון שיהיה פה דיון שמאבד שליטה – אמנם אני לא במיטבי אבל שאף אחד לא יבנה על זה.

איתן כבל: בבקשה גברתי.

איתן כבל: אני זוכר שהיה לנו ככה: אם אינני טועה, היו לנו שלושה סעיפי ליבה: לפרוטוקול – אנחנו מדברים על בקשה על דיון מחדש מאת חבר הכנסת כבל ודיון מחדש בתקנה 5(ה) (1) ו-(2).

איתן כבל: אז רק לפני שאני מעלה להצבעה את הרביזיה, אני רוצה לגעת בנושאי הליבה שעסקנו בהם בפעם הקודמת.

איתן כבל: זה היה קודם כל סעיף 8 – הגידול הכפול - -

<אסף לוי: 7 הקודם, היום 8.

איתן כבל: נכון, אמרתי, הוא סעיף 8 היום.

איתן כבל: דבר שני, נקודה שהועלתה על ידך, על העניין הזה של תחת קורת גג אחת – גם לזה נתנו מענה, ואם צריך לעשות לו עוד "שלייקעס", נעשה לו "שלייקעס".

איתן כבל: נקודה נוספת זה עניין של בתי ספר, מוסדות הכשרה מקצועית, והיה את העניין שלא קשור לפה ולקחתי אותו על עצמי לסייע, זה לבחור מנטועה.

איתן כבל: אלה נושאי הליבה שמונחים כאן לפתחנו.

איתן כבל: נכון?

איתן כבל: אז קודם כל, אני אסיר את הרביזיה מסדר היום.

איתן כבל: מי בעד הרביזיה?

איתן כבל: בעד – 1

איתן כבל: נמנעים – אין

איתן כבל: תודה.

איתן כבל: הרביזיה אושרה.

איתן כבל: עכשיו אנחנו, ברשותכם, יכולים להתחיל את הדיון.

איתן כבל: איפה אנחנו אוחזים כדי שאנחנו - -

<מרב תורג'מן: אדוני, אתה רוצה להתחיל מהסעיפים ששונו ולא הוקראו או מנושא הליבה שציינת ואז - -

איתן כבל: מה אתה מציע, אסף?

<אסף לוי: מאיפה שנעצרנו אבל אנחנו צריכים לחזור לסעיף ההגדרות כי הוכנסה הגדרה חדשה, ואז נעבור לסעיף שהפסקנו.

איתן כבל: מאה אחוז.

איתן כבל: בואו נלך בצורה מסודרת.

<מרב תורג'מן: עורכת הדין זנזורי פריאל ממשרד החקלאות תציג את ההגדרה החדשה של אגודה חקלאית.

<אסתר זנזורי-פריאל: זו הגדרה שנוספה לצורך תקנה 7(א): אגודה חקלאית כמשמעותה בתקנה 2(1) לתקנות האגודות השיתופיות (סוגי עבודות), התשנ"ו-1995.

<מרב תורג'מן: אולי תסבירי לצורך מה נדרשה ההגדרה הזאת?

<אסף לוי: זה לצורך התיקון, אדוני היושב ראש.

<אסתר זנזורי-פריאל: בתקנה 7(א) מדובר על תוספת גבוהה למי שוויתר על קרקע שעיבד כדין לטובת הקמת אתר חדש.

<אסתר זנזורי-פריאל: הוספנו בעקבות הדיון האחרון: למי שוויתר על הקרקע שעיבד כדין לטובת האגודה החקלאית שבו נמצא משקו.

<אסתר זנזורי-פריאל: לכן נדרשת ההגדרה.

איתן כבל: הערה אם יש?

איתן כבל: אם לא, נצביע על זה.

איתן כבל: חברים זה פשוט הסדרה של הדברים.

איתן כבל: אני זוכר שזה בא גם מצדכם.

איתן כבל: מי בעד ירים את ידו?

איתן כבל: בעד – רוב

איתן כבל: נמנעים – אין

איתן כבל: אושר.

איתן כבל: בבקשה.

<מרב תורג'מן: אם כן, כל סעיף 1 אושר לרבות ההגדרה שהוקראה עכשיו.

איתן כבל: הלאה.

<אסתר זנזורי-פריאל: הסעיף הבא שתוקן הוא סעיף 6.

<מרב תורג'מן: אבל לפני כן, אני מציעה לדון בסעיף 5(ה) (1) ו-(2), לצורך התיקון במקום - -

איתן כבל: יש משהו לפני, אסף?

<אסף לוי: כן, יש סעיפים שהשתנה המספור?

<אסף לוי: אני שואל.

<קריאות: לא השתנה המספור.

איתן כבל: אני אומר, למען הסר ספק - -

<מרב תורג'מן: גם התיקונים באדום, זה תיקונים שאושרו כבר בדיון הקודם.

איתן כבל: אסף, מרב, אני אומר כצופה פני עתיד – אם יסתבר שיש סעיפים שמשתנים, זה אני כבר מאשר התאמות נוסחיות והתאמות של מספרים כדי שלא נצטרך להתכנס בשביל איזה ענין טכני.

<אסתר זנזורי-פריאל: " 5(ה) קביעת מכסה למגדלים חדשים תהיה לפי הוראות אלה: (1) לא תיקבע מכסה למגדלים חדשים שכולם מאותו יישוב בשיעור של יותר מ-20% מהיקף המכסות הכולל המיועד למגדלים חדשים;" זה סעיף הרביזיה שעליו דיברנו.

<לאה ורון: תסבירי למה חוזרים מ-20, 40, 20.

איתן כבל: אני אסביר: המועצה ביקשה 40% כי היא סברה, היו לה סיבות לחשוב שזה בסדר 40%.

איתן כבל: עשו את הבדיקה שלהם, הסתבר שלא נכון לעשות את זה מסיבות לא רלוונטיות.

איתן כבל: אז אחרי שאישרנו את ה-40%, הסכמנו לחזור חזרה למה שמשרד החקלאות הציע במקור, ל-20%, ובעצם אנחנו מביאים את זה לאישור מחדש.

איתן כבל: זה הכל.

איתן כבל: מי בעד 5(ה)(1)(2)?

איתן כבל: בעד – הרוב

איתן כבל: נמנעים – אין

איתן כבל: מאושר.

<מרב תורג'מן: אם כן, הוועדה אישרה את כל סעיף 5.

<אסף לוי: אדוני היושב ראש, סעיף 6 זה סעיף חדש שמסדיר את הנושא של מכסות לבתי ספר ולבתי ספר מקצועיים.

<אסף לוי: אני אעיר מראש שיש לנו תוספת.

<מרב תורג'מן: זה תוקן כבר בנוסח.

<אסף לוי: לא ראיתי את זה, דרך אגב.

<אסתר זנזורי-פריאל: זה אושר.

<אסתר זנזורי-פריאל: אפשר להקריא?

<אסתר זנזורי-פריאל: "מכסות מיוחדות למוסדות להכשרה מקצועית ולבתי ספר חקלאיים 6.

<אסתר זנזורי-פריאל: ועדת המכסות, לאחר אישור מנהל האגף לחינוך התיישבותי במשרד החינוך או מנהל האגף להכשרה מקצועית במשרד העבודה הרווחה והשירותים החברתיים, לפי העניין, רשאית לקבוע מכסה חדשה בהיקף של עד 100,000 ביצי מאכל לבית ספר חקלאי - -

<קריאה: כתוב 500,000.

<אסתר זנזורי-פריאל: זה תוקן ל-100,000.

<אסף לוי: המועצה ביקשה ותיקנו.

<אסתר זנזורי-פריאל: בעקבות ההערה שלכם זה ירד ל-100,000.

<אסתר זנזורי-פריאל: - - או לבית ספר מקצועי שבפיקוח האגף להכשרה מקצועית במשרד העבודה הרווחה והשירותים החברתיים שמתוכננת לקום בו, בשנת התכנון, מגמת לימוד חקלאי הכוללת לול הטלה, אם מספר התלמידים הרשומים ללימוד במגמה זו הוא 20 לפחות, ובלבד שהמכסה הכוללת שתוקצה לפי תקנה זו לא תעלה על 1,000,000 ביצים; מכסה לפי תקנה זו תיקבע לפי בקשת בית הספר החקלאי או בית הספר המקצועי, לפי העניין.

<אסתר זנזורי-פריאל: "

<שמעון ביטון: רק שאלה: יש איזו שהיא הגבלה איך יגדלו, באיזו צורת גידול יגדלו בבתי ספר?

<אסתר זנזורי-פריאל: כמו כל מגדל אחר.

<שמעון ביטון: מה אתה מצפה?

<שמעון ביטון: שיקימו לול משודרג של מיליון שקל?

<שמעון ביטון: איפה עזרנו להם?

<אסף לוי: אם להקים לול כזה, אתה רוצה להעלות ל-500?

<אסף לוי: אין לי בעיה.

<קריאות: לא, לא.

<שמעון ביטון: לא 100,000 - - -

<אסף לוי: הוא חייב לעמוד בכל דין.

איתן כבל: חברים יקרים, סליחה, יש כללים.

איתן כבל: מי שרוצה ללמד ולחנך, שהמדינה תשקיע בו.

איתן כבל: לא רוצה, שלא יגדלו.

איתן כבל: אי אפשר.

איתן כבל: אנחנו באים לחקלאים, אי אפשר ליהנות מכל העולמות - גם הולכים לקראתם וגם אני יודע מה יהיה, זה שיטת הסלאמי.

איתן כבל: אה, עכשיו נתתם לנו אז תנו לנו זה, תנו לנו כך.

איתן כבל: זה לא עובד ככה.

איתן כבל: בבקשה.

<קריאה: מה ההגדרה של בית ספר מקצועי?

איתן כבל: יש הגדרות, הן לא שלי.

<מרב תורג'מן: הנושא נבדק מול משרד הרווחה, משרד העבודה.

איתן כבל: בוודאי.

איתן כבל: זה לא כל מי שלומד חרטות עכשיו יגדל ביצים.

איתן כבל: בגלל זה, דרך אגב, הסיבה שבפעם הקודמת לא אישרנו את זה כי רצינו לוודא בדיוק את הנוסח המדויק של ההגדרה מה זה בית ספר מקצועי.

איתן כבל: אני מעלה להצבעה, מי בעד?

איתן כבל: בעד – הרוב

איתן כבל: נמנעים – אין

איתן כבל: אושר.

<אסתר זנזורי-פריאל: האם נדרש להקריא שוב התיקון של אגודה חקלאית או ש...?

<מרב תורג'מן: הסעיף אושר למעשה בדיון הקודם.

<מרב תורג'מן: זה רק תיקון נוסח בהתאם לדברים שנאמרו כאן, בדיון.

<מרב תורג'מן: אין צורך, הנוסח מונח.

איתן כבל: יש הערות למישהו לגבי 7(א)?

איתן כבל: מי בעד ירים את ידו?

איתן כבל: בעד – הרוב

איתן כבל: נמנעים – אין

איתן כבל: אושר.

איתן כבל: חברים, למען הסדר הטוב אני מעדיף להצביע פעמיים מאשר...

<מרב תורג'מן: הסעיף שלא אושר בסעיף 7 זה 7(ב).

איתן כבל: מי בעד 7(א) ירים את ידו?

איתן כבל: בעד – הרוב

איתן כבל: נמנעים – אין

איתן כבל: תודה, אושר למען הסר ספק.

<אסתר זנזורי-פריאל: "7(ב) ועדת המכסות תקבע לבעל מכסה שבשנת התכנון העתיק את כל הגידול שלו ללול חדש שיכולת היצור בו היא בהיקף של עד 14,000 מטילות, תוספת מכסה של 100,000 ביצים, אם לא יהיה בכך כדי להגדיל את מספר המטילות בלול החדש מעבר ל- 14,000 מטילות, ובלבד שאין בצמידות לאותו הלול לול נוסף בבעלות של בעל מכסה המייצר באותו הלול, ואם הלול הוקם בשנת התכנון הקודמת, לא יוצרה בו מכסה בהיקף של למעלה מ- 14,000 מטילות; תוספת כאמור תינתן רק למגדל ששיווק כדין ביצים באחת מן השנים 2013, 2014 ו- 2015 בכמות העולה על 87 אחוזים מהמכסה שנקבעה לו לאותה שנה; המכסה הכוללת שתוקצה לפי תקנת משנה זו לא תעלה על 20 מיליון ביצים.

<אסתר זנזורי-פריאל: "

איתן כבל: אסף.

<אסף לוי: אדוני היושב ראש, תיקון הזה הוכנס לבקשת המגדלים שהעלו חשש - -

איתן כבל: בצדק.

<אסף לוי: - - שתחת היתכנות כלכלית ויתרון לגודל, שבעצם בעל אותו לול ייקח ויעשה מחיצות וירטואליות בין הלול עצמו ויקבל 14,14,14.

<אסף לוי: אנחנו במשרד כן רואים יתרון בהקמת לולים, גם זה מתוכנן כך במתחמים העתידיים, שאם תתקדם הרפורמה שיוקמו לולים של בעלים שונים בצמידות, יש גם יתרונות בחוק תכנון ובנייה וגם בעלות ההקמה ולכן, הכנסנו את ההתניה שלא תינתן ההטבה ללולים צמודים שבעל אותה מכסה מגדל בשניהם.

<אסף לוי: ככה אנחנו מורידים את החשש, לדעתנו, שהעלו המגדלים, שאותו בעל מכסה יעשה חלוקה וירטואלית.

<אסף לוי: אנחנו כן חושבים שיש יתרון ולכן, אנחנו חושבים שהתיקון שבוצע עונה על הדרישות.

איתן כבל: תודה.

איתן כבל: בבקשה, שם ותפקיד.

<חן אסף: אני חקלאי מאזור גב ההר.

<חן אסף: הכל בסדר עם התקנה הזאת.

<חן אסף: אני חושב שזו טעות לתת 100,000 ביצים אם אנחנו רוצים לשמור על המכסות, אם אנחנו רוצים לשמור על המשק המשפחתי ואם אנחנו רוצים לשמור על ההשקעות של החקלאי.

<חן אסף: אנחנו גם ככה נמצאים ב"פול קפסיטי" של ייצור, ואני חושב שכל תוספת שתיכנס - -

איתן כבל: מה אתה מציע?

<חן אסף: בלי ה-100,000.

<קריאה: אז זה בלי הסעיף הזה.

<חן אסף: להוריד את ה-100,000 הטבה.

<חן אסף: אני אגיד לך מה יקרה: ייצרו יותר ביצים, יתחילו קרנות פינוי עודפים, יהיה צריך לפנות את הביצים האלה החוצה.

<חן אסף: הרי זה FIFO- FIRST IN FIRST OUT, כאילו אתה גם חייב להוציא את הביצים, אתה לא יכול לשמור אותם במלאי וכאלה, ואז יתחילו להוריד קרנות לחקלאי, והחקלאי יפגע.

<חן אסף: אני חושב שה-100,000 ביצה האלה זה מתנה מורעלת.

<חן אסף: אסור לנו לקבל את זה.

<חן אסף: צריך לקבל עזרה כספית - -

<קריאות: - - -

<חן אסף: צריך להבין מה המשמעות של להכניס כל כך הרבה ביצים לשוק.

<קריאה: אבל העלות להקים לול גדול.

<קריאה: ..

<חן אסף: אתה תשלם את זה בפינוי.

איתן כבל: תודה.

איתן כבל: יוסי, רצית?

איתן כבל: שלמה, זה לא המקום לנהל בו את הדיון.

איתן כבל: יש לכם את הוועדות שלכם, הייתם צריכים לבוא לשם.

איתן כבל: אני לא מנהל פה עכשיו את הדיון אתכם בעניין הזה.

איתן כבל: בבקשה יוסי.

<יוסף אדוני: המטרה של ההטבה הזאת, כולנו יודעים – קודם כל, הסוד של שמירת הפרנסה הזאת והענף להרבה שנים זה שמירת המשק המשפחתי.

<יוסף אדוני: המטרה שלה הטבה הזאת של 100,000 ביצים אך ורק ללולים משפחתיים שלא יעברו את ה-14,000 מטילות.

<יוסף אדוני: זאת אומרת, שמלול של 2,000, 3,000 עד 14,000.

<יוסף אדוני: זאת אומרת שזאת הטבה לתמרץ מגדלים משפחתיים לבנות לולים משפחתיים ואני חושב שצריך להשאיר את זה בסדר הזה.

<אלי אליהו: אני מהמועצה האזורית מעלה יוסף, ועדה חקלאית.

<אלי אליהו: אני מצטרף לדעתו של יוסי, בדיוק ללכת על המתכונת הזאת.

איתן כבל: תודה.

איתן כבל: בבקשה.

יצחק בן עיון: אני ממושב צוריאל.

יצחק בן עיון: אני חושב שצריך להשאיר את ה-100,000 ביצה - -

איתן כבל: טוב, השתכנעתי.

יצחק בן עיון: - - זה מחזק את החקלאי הקטן.

יצחק בן עיון: אני חושב שלשנות את הסעיף הזה, זה פגיעה לא פשוטה בחקלאי.

<ירון וקרט: - - -

איתן כבל: שניה.

איתן כבל: חברים, כל דבר שאני אשתכנע שמחזק את המשק המשפחתי יקבל ממני רוח גבית.

איתן כבל: אני פה, לאורך כל הדרך, נלחם למען המשק המשפחתי ושימור המשק המשפחתי עד כמה שאני יכול.

איתן כבל: צריך להבין – המשק המשפחתי הולך ונגמר מאלף ואחת סיבות.

איתן כבל: אני לא במקום שאני אתחיל לפרט.

איתן כבל: ולכן, מה שאני אומר: אני רואה בזה התקדמות.

איתן כבל: אני כן מבקש, שבעוד שנה אני רוצה לבחון, אני כבר רוצה לשים פוקוס על העניין הזה, האם באמת עשינו מעשה שקידם וחיזק את המשק המשפחתי או כפי שאמר הבחור מגב ההר, שזה לא באמת נותן את התפוקות שאנחנו - -

<חן אסף: אני לטובת המשק המשפחתי.

איתן כבל: ברור לי, אני יודע.

איתן כבל: עזוב, גם בתוך המשק המשפחתי, נשמה.

איתן כבל: גם בתוך הבית מותר שיהיו ויכוחים וחילוקי דעות.

איתן כבל: מה שרואה גב ההר, לאו בהכרח רואה את זה קו העימות.

איתן כבל: צריך להגיד את האמת.

איתן כבל: בסוף, בסוף, צריך גם לומר שבתוך האינטרסים הנקיים, ואני מסתכל על הדברים עדין כאינטרסים נקיים, לא תמיד יש הסכמה על הכל.

איתן כבל: בבקשה חאג'.

עבד אל חכים חאג' יחיא: העניין שהגבלנו והסכמנו על 14,000 מטילות, אז ה-100,000 – זה צריך להיות כנקודת איזון בין הצפת השוק לבין תמיכה במשק המשפחתי, ואני רואה פה שרובם הולכים שה-100,000 זה רק יתמוך, זה לא יציף.

עבד אל חכים חאג' יחיא: השאלה אם זה יהיה לתקופה מוגבלת ואחר כך זה יכול להשתנות או שזה נקבע, קבענו אז קבענו, כבוד היושב ראש?

איתן כבל: לשנה הקרובה.

<מרב תורג'מן: לשנה הקרובה, לכללי 2017 זה יהיה המספר.

<אסף לוי: זה מוגבל ל-20,000,000 ביצים.

עבד אל חכים חאג' יחיא: הבנתי, נכון, אבל מוגבל לכולם, לא מוגבל לזה וזה וזה אז השליטה תהיה קצת יותר קשה - -

<מרב תורג'מן: זה לשנה.

עבד אל חכים חאג' יחיא: אם זה לבחינה לשנה אחת, אני לא חושב שההצפה של השוק, זה יכול להשתנות אולי בשינוי קטן במחיר לצרכן אבל אחרי שנה כולם יהיו יותר חכמים אם זה היה נכון או לא היה נכון.

עבד אל חכים חאג' יחיא: לכן, אני חושב שאין מקום להוריד את ה-100,000 כי אם זה מוגבל לשנה אחת, אז...

איתן כבל: לכן אמרתי כבר מראש כי אני מבין – אין פה אמת מוחלטת.

איתן כבל: גם בעיני אלה - -

עבד אל חכים חאג' יחיא: גם הגבלנו את מספר המטילות ולכן, אגב, זה עד ה-100,000.

איתן כבל: כן שמעון, משפט.

<שמעון ביטון: אנחנו מדברים כולם באותה שפה, גם מי שאמר להוריד וגם מי שאמר להוסיף, יש בזה לכאן ולכאן.

<שמעון ביטון: עד שזה לא גורם לעודף של ביצים, זה מבורך למשק המשפחתי וזה כן מקל בשדרוג של לול.

<שמעון ביטון: רק הבקשה שלנו, שזה לא יהיה הקו המנחה את משרד החקלאות, שנוכל לצאת לתכנית של שדרוג לולים.

<שמעון ביטון: אז במקום ללכת ולהביא מהאוצר את הכסף לטובת השדרוג, תמצאו איזו שהיא נישה.

<שמעון ביטון: קחו עוד 200,000 ביצה, קחו עוד 300,000 ביצה - -

איתן כבל: שמעון סליחה.

איתן כבל: ההערה הזאת היא הערה נכונה, היא מקובלת עלי לחלוטין.

איתן כבל: אתה לא פותר עוול ביצירת עוול.

איתן כבל: אתה לא מנסה לתת מענה לרצון של כולם.

איתן כבל: כן, לשדרג את הלולים על ידי יצירת עוול בכך שאנחנו כאילו מצ'פרים אותם על ידי שנותנים להם מכסות ביצים, ומה שקורה, החזק תמיד ישרוד.

איתן כבל: זו דרך קלאסית להרס המשק המשפחתי כי ככל שהמשק המשפחתי הוא לא חזק ואין לו יכולת לייצר גם כן התאגדויות בתוכו, של שתיים שלוש משפחות שמייצרות לעצמן כוח ביחד, אנחנו עלולים למצוא את עצמנו בהתרסקות.

איתן כבל: לכן אני אומר את זה, אסף, אני אומר את זה לא רק לפרוטוקול אלא גם לכם, שהדברים יילקחו בחשבון ואני אהיה שם.

איתן כבל: אני גם אומר במאמר מוסגר: לצערי, חברים, עד לרגע זה לא התקיים דיון בוועדת החינוך בנושא שדרוג הלולים.

איתן כבל: אני מבקש, גברתי, להוציא פנייה לוועדת החינוך בבקשה לקיום דיון משותף בנושא שדרוג הלולים.

איתן כבל: חברים יקרים, זה כל הזמן נמצא ברקע.

איתן כבל: אין באמת שדרוג אבל זה משפיע על כל ההתנהלות.

איתן כבל: גם אם אין שדרוג או יש, זה כבר משפיע, ולאו בהכרח לטובה.

איתן כבל: יש שימוש לרעה ואין תוצאות טובות לעניין הזה נכון לרגע זה.

איתן כבל: לכן, אני חושב שהגיע הזמן לתת את התשובה, וגם כל עוד אני נמצא פה ויכול להשפיע בצורה משמעותית למען המשק המשפחתי, אז כדאי שגם אני אנצל את כוחי ואת מעמדי במקום הזה למען המשק המשפחתי, בוודאי אל מול האוצר.

איתן כבל: עשינו בוועדת הכלכלה כאן כמה דברים למען החקלאות בשנה האחרונה, ואני חושב שהגיעה העת לתת את הדחיפה למשק הביצים כדי לקדם אותו בעוד כמה מטרים.

<אסף לוי: נשמח ונודה לכל עזרה.

איתן כבל: אישרנו את 7.

איתן כבל: אני מעלה להצבעה את 7(ב), מי בעד?

איתן כבל: בעד – הרוב

איתן כבל: נמנעים – אין

איתן כבל: תודה.

איתן כבל: אושר.

<אסף לוי: 7(ג) אושר פעם שעברה, מרב, נכון?

<מרב תורג'מן: סעיפים קטנים 7(ג) ו-7(ד) אושרו בדיון הקודם.

איתן כבל: הלאה, סעיף 8.

<אסתר זנזורי-פריאל: "תוספת חד-פעמית 8.

<אסתר זנזורי-פריאל: (א) ועדת המכסות תקבע לבעל מכסה שהעתיק בשנת התכנון את הגידול שלו מלול הבסיס שאינו עומד בדרישות האמורות בתקנה 9(ב)(3)(ב) לאתר חדש שאוכלס לראשונה בשנת התכנון, בהתאם לבקשתו, תוספת מכסה חד-פעמית בהיקף השווה לכמות הביצים שתטיל הלהקה המצויה בלול הבסיס בתקופה שממועד העתקתו כאמור עד תום שנת התכנון או עד הגעת הלהקה לגיל 26 חודשים, הנמוך מביניהם; בתום התקופה האמורה בתקנת משנה זו לא יגדל בעל המכסה את מכסתו או חלק ממנה בלול הבסיס, אלא אם כן בזמן שחלף ממועד העתקת הגידול ניתן ללול הבסיס אישור כי הוא עומד בדרישות לפי תקנה 9(ב)(3)(א) ו-(ב);"

איתן כבל: אני רוצה את ההתייחסות שלכם.

איתן כבל: אסף, בבקשה.

<אסף לוי: אדוני היושב ראש, הסברתי כבר בדיון הקודם למה חשוב לנו כמשרד כן לאשר את הסעיף הזה, מאחר שהוא מאפשר לחקלאים, נותן להם פתרון מאחר שבלול החדש שיהיה לול, מן הסתם, של יותר ממכסה אחת, צריך לאכלס אותו בגיל אחיד והלולים הקטנים לא בהכרח יוצאים מאותו גיל ולכן, נותן לגשר על הפער.

<אסף לוי: מה שחידדנו בתקנה, בשונה ממה שהיה בפני הוועדה פעם קודמת, ואנחנו נקרא את זה גם בהמשך, שהגדרנו שהלול החדש זה לול שאוכלס לראשונה בשנת התכנון.

<אסף לוי: לכן, לא יכול להיות לול שהוקם בשנים עברו וזה אכלוס מחדש או שמגדל חדש מצורף.

<אסף לוי: ולכן, אנחנו חושבים שברגע שהגדרנו שזה לול שאוכלס לראשונה בשנת התכנון פותר את רוב הבעיות.

<אסף לוי: בנוסף, יש לנו עוד איזונים ובלמים וביקורות בהמשך הסעיף, שכשנגיע להקראה אני אעמוד עליהם בהמשך.

איתן כבל: התייחסויות.

איתן כבל: כן שמעון.

<שמעון ביטון: אני רוצה להתייחס לנושא הזה: אני לא מבין את ההתעקשות של משרד החקלאות לגבי הכפל גידול הזה.

<שמעון ביטון: אני רק רוצה להביא לתשומת לבם שזה נעשה ב-2016, אולי עם פרצות מסוימות אבל אני רוצה לשמוע מאסף, אם הוא יודע להגיד לי, כל מי שנמצא היום בגידול משותף, האם הוא הלך לכיוון של לשדרג את עצמו ללול חדש?

<שמעון ביטון: האם יש בכוונתו ללכת לשדרוג של לול חדש?

<שמעון ביטון: האם זה סייע לו במשהו?

<שמעון ביטון: זה לא סייע לו במאומה.

<שמעון ביטון: בדבר אחד זה כן סייע: החקלאי קיבל פה קופון לתקופה שהיתה עד שנה, ויכול להיות שנאריך את זה עד אפריל 2017, ואני לא חושב שהגענו בסעיף הזה למה שמכוון המשורר.

<שמעון ביטון: אני לא רואה כרגע, לפני שיש לנו תכנית לשדרוג הלולים, ביחד, בהבנות והסכמות עם האוצר והחקלאות, לתת שום הטבה בקטע הזה.

<שמעון ביטון: לא הולכים לקום לולים כאלה כרגע - -

איתן כבל: שמעון תודה.

איתן כבל: אני אתייחס, שמעון.

איתן כבל: אני חושב ששמעון ביטא בצורה מדויקת.

איתן כבל: אלקבץ, אלא אם יש לך מה להוסיף.

<מרדכי אלקבץ: אני חושב שנכון יהיה לדחות את הסעיף הזה לדיון לשנה הבאה.

איתן כבל: אלקבץ, תודה.

<ירון וקרט: אני מפקיעין החדשה.

<ירון וקרט: אני חושב שאסף, בנקודה שלו, אמר פחות או יותר שהתקנה הזאת נועדה באמת להיטיב עם החקלאי שימצא את עצמו בלי פרנסה.

איתן כבל: נכון, זו הכוונה.

<ירון וקרט: רק יכול להיות שעל הפרק יש איזו שהיא כוונה לבטל את הנושא הזה, של התקנה הזאת, שהיא מאד חשובה.

<ירון וקרט: ומה המשמעות שלה?

<ירון וקרט: ששנה הבאה ירצו מגדלים ללכת למהלך הזה או עוד שנתיים, התקנה הזאת לא קיימת בסעיפים, ובעצם יוצא מצב שאנחנו צריכים להיות תלויים בכל מיני גורמים כדי כן לקבל את ההטבה הזאת.

<ירון וקרט: ההטבה הזאת כבר קיימת ארבע, חמש שנים - -

<מרדכי אלקבץ: לא נכון.

<ירון וקרט: שנתיים היא קיימת והיום, כשהם מצאו לנכון שאולי היא שגויה או לא עשו אותה כמו שצריך או לא ידעו איך לשמר אותה ולא עשו אותה כמו שצריך, רוצים לבטל אותה.

<ירון וקרט: מה יהיה עוד שנתיים?

איתן כבל: בא אני אגיד לך את הדבר הזה: קודם כל, תמיד אפשר להיות קונספירטיבי.

איתן כבל: יש גם כאלה שחוצנים מסתובבים בתוכנו.

איתן כבל: אני מבין את הראש שלך ואני באמת מאלה שתמיד - אשרי הדואג תמיד.

איתן כבל: באמת, אני לא מאלה שאומרים: כן, הוא אמר.

איתן כבל: יש לי איזה רעיון איך לתת את המענה הנכון, הסביר, לתוך התהליך הזה.

איתן כבל: אדוני בבקשה, אסף יענה ואני אתן את ההחלטה שלי.

<יוסף אדוני: כמו שאנחנו עמדת נציגי המגדלים שברורה לך, אדוני היושב ראש, שמאחר והענף הגיע לרוויה, אנחנו מבקשים להוריד את הסעיף הזה לפחות בשנת 2017 אבל צריך להבין: הנושא של הכפל גידול ימומש, ככה אנחנו רואים את זה.

<יוסף אדוני: המטרה שלו - ברגע שתקום מנהלת השקעות - -

איתן כבל: יוסי, העניין ברור.

<יוסף אדוני: אז אם אפשר, כבודו, הבקשה שלנו זה ללכת על שתי האפשרויות: או באמת לדחות את זה שנה הבאה או להוסיף באמת שזה יהיה מותנה, ההוצאה שלו, בזמן שתוקם מנהלת השקעות בשדרוג - -

איתן כבל: תודה יוסי.

איתן כבל: אסף.

<אסף לוי: אני מבקש כמה נקודות: קודם כל, הסעיף הזה, בתשובה לשמעון, הוא באחריות בלעדית של ועדת המכסות שעומדים בראשה מגדלים.

<אסף לוי: ואם נעשה משהו שהם רומזים אליו, שהוא נעשה כך או כך, לא לפי כוונת המשורר, אני רק יכול להצר על זה, והנקודות שהכנסנו עכשיו בסעיפים, בתיקונים, מנסים לעצור את כל הבעיות האלה.

<אסף לוי: אנחנו רואים שכן היה לזה שימוש שנה שעברה, אם בצדק ואם שלא בצדק ולכן, אדוני היושב ראש, אנחנו מבקשים שזה כן יהיה השנה, ואולי לבחון את זה עם הסייגים ששמנו.

<אסף לוי: אני מבקש לסקור את כל הסייגים בהמשך.

איתן כבל: תודה אסף.

איתן כבל: שמעון, עכשיו אף אחד אל מפריע לי, אני גם לא במצב רוח שיפריעו לי.

איתן כבל: תקשיבו טוב, טוב עכשיו: הסעיף הזה הוא בהגדרה סעיף נכון.

איתן כבל: בכוונה.

איתן כבל: בכוונה הבסיסית שלו הכיוון שלו נכון אלא שאני, כיו"ר ועדה, לא מוכן להיות שותף למהלכים שאני לא בטוח, אסף, שהם מהלכים שבאמת מה שאתה ואני מתכוונים, באמת מתממשים בשטח.

איתן כבל: אני עוד לא עסקתי, יוסי, בבעיה המתקיימת אם יש עודף ביצים או לא עודף ביצים.

איתן כבל: זה דיון, אני שם אותו פה.

איתן כבל: לפני כן, יש דיון מקדמי – מי ועדת המכסות?

איתן כבל: מי מאשר את המכסות לאנשים?

איתן כבל: מי מוודא לפני כן?

איתן כבל: מי מקבל תוספת לגידול כפול?

איתן כבל: האם מי שאישר את הגידול הכפול ידע לוודא לפני כן שיש לו אישור שהאיש שידרג את הלול על פי כל דין?

איתן כבל: לא ליד, לא כאילו, עם תקרה, בלי תקרה, בתוך תקרה, בתוך קבוצה, לא קבוצה?

איתן כבל: כל אותם סיפורים שכל אחד, איך אומרים?

איתן כבל: על כל דלת שאנחנו נועלים נפתח חלון.

איתן כבל: לא יקום ולא יהיה.

איתן כבל: לא יהיה.

איתן כבל: אז אני רוצה להבהיר – הסעיף הזה הוא סעיף נכון.

איתן כבל: אם לא מממשים אותו נכון אין זה אומר שצריך להרוג אותו אלא צריך לטפל במה שהורג אותו.

איתן כבל: אני מבין אותך, שמעון, אני מבין חברים גם את אשר אתם לא אומרים.

איתן כבל: אני כבר "ביציסט" מדופלם.

איתן כבל: ולכן, אני הודעתי לאסף את הדבר הבא: אנחנו נקבע מועד תחילה קודם כל.

איתן כבל: המועד לא יהיה לפני עוד חצי שנה, בכל מקרה, של הסעיף.

איתן כבל: אנחנו כאן נתכנס בתווך הזה, ונקיים כמו שאדוני אומר, כמו ששמעון אומר, וננסה לייצר לעצמנו גבולות גזרה בלו"ז הזה.

איתן כבל: אם אני אהיה סבור שיש כאן מעשים שלא יעשו, אני אעביר את החומר למבקר המדינה, ניצול לרעה, אסף, של הסעיף - -

<אסף לוי: אני מוכן לכתוב את זה.

איתן כבל: אני מודיע לך כיוון שאתה תהיה שותף בכיר בתהליך הזה, אני כבר מודיע שאני אעביר את זה למבקר המדינה וליועמ"ש לממשלה.

איתן כבל: יש כאן לכאורה, אם מישהו ניצל בצורה לא חוקית את הסעיף הזה כי אתם לא יכולים להתלונן למה יש סעיף.

איתן כבל: התלונה היא לא על הסעיף, התלונה היא על אי ביצוע הסעיף כי הסעיף כתוב בצורה ברורה.

איתן כבל: הוא כתוב, הוא אומר שזה יינתן הטבה ל...

איתן כבל: חברים, אם בעזרת השם יקרה נס, אסף, חקלאים יקרים, ובאמת החקלאות המשפחתית - יתחילו לנהור, ירדו מקו העימות, מזרעית, שתולה וכל אלה ויגידו: אנחנו רוצים לשדרג את הלולים, ופתאום תהיה כזו התנפלות – אל תדאגו, זה לא יקרה.

איתן כבל: זה לא יקרה כי קודם כל הממשלה הזאת לא תיתן לשום דבר לקרות.

איתן כבל: ולכן, אני אומר את זה כך: אנחנו נעשה מועד תחילה לעוד חצי שנה.

איתן כבל: בחצי השנה הזאת, אני כבר אומר לכם, הכי מאוחר במרץ, אני אוציא לך גם פניה מה אני בעצם מבקש כי צריך שיהיה מה שנקרא "סיפור דרך" למגדל.

איתן כבל: "סיפור דרך".

איתן כבל: אם שמעון נניח, כמשל, אומר: אני רוצה לשדרג את הלול שלי, הוא יודע שיש לו 1.

איתן כבל: הוא צריך ללכת לווטרינר – וי, הנה, מביא אישור מהווטרינר.

איתן כבל: 2.

איתן כבל: הוא צריך להביא אישור מהוועדה לתכנון ובנייה.

איתן כבל: 3.

איתן כבל: הוא צריך להביא אישור רישוי עסקים.

איתן כבל: 4.

איתן כבל: הוא צריך להביא אישור שהוא רכש כך וכך לא יודע מה.

עבד אל חכים חאג' יחיא: הקריטריון והדרישות חייבים להיות ברורים כך שגם - -

<אסף לוי: אדוני היושב ראש, כל מה שאתה מבקש מופיע כיום בתקנות - -

איתן כבל: אדוני היקר אסף, אין לי ספק.

<שמעון ביטון: - - -

<אסף לוי: אתם מוכנים להעביר את ועדת המכסות אלי?

איתן כבל: אסף, אסף, ,אני לא במצב רוח.

<אסף לוי: סליחה, אני מתנצל אדוני.

איתן כבל: אני נגדך או אתך?

<שמעון ביטון: איתי.

איתן כבל: אז אל תפריע לי.

איתן כבל: מה שאני מנסה להגיד לך, אסף: גם כשאנחנו נתכנס יחד עם הצוות של החקלאים, אנחנו נבחן את השאלה שלך למרות שאני לא אוהב אותה כי אם נעשים דברים שלא – זה לא אומר שצריך.

איתן כבל: מה, אם מחר יש אצלכם במשרד, מחליפים את השר?

איתן כבל: מחליפים את המשרד?

איתן כבל: לא.

איתן כבל: נותנים מענה לבעיה.

איתן כבל: זה היה יכול להיות רעיון לא רע.

איתן כבל: אז ברשותכם.

איתן כבל: סיכמנו אסף?

<אסף לוי: כל סעיף 8 החדש אבל עוד פעם, אני רוצה שיהיה ברור שאם יש לנו חשש, אני רוצה שנייה להתייעץ.

איתן כבל: שלום לכם.

<לאה ורון: - - -

דוד ביטן: אני עושה רק מה שהיו"ר מבקש ממני.

דוד ביטן: מה, יש משהו מיוחד?

איתן כבל: אני מעדיף שכולנו עכשיו נכנס, נסתום אוזניים כי תהיה לנו ירידת שמיעה.

דוד ביטן: אתה יודע שהקול שלך יותר חזק ממני?

<אסף לוי: לא כשהוא חולה אבל.

דוד ביטן: אני ייצגתי אותו, פעם אחת דיברתי בשמי, עברתי - - - ודיברתי בשמו.

יעקב פרי: אוהד גדול שלך ביטן.

דוד ביטן: נכון, באמת אני אוהד שלו.

דוד ביטן: אני חושב שהוא חבר כנסת מעולה.

איתן כבל: תודה.

דוד ביטן: אני מקווה שזה לא יקלקל לך בפריימריז.

איתן כבל: אל תדאג, זה לא יקלקל לי, גם כשזה נשמע מפיך.

איתן כבל: ה"ביטניזם" לא ישבור אותי.

איתן כבל: פרי, אני מבין שמגיעה תודה גדולה על עבודה שעשית עכשיו בוועדת הכנסת.

יעקב פרי: אבל הפסדנו.

דוד ביטן: - - - אני יודע שאתה בן אדם הוגן.

דוד ביטן: את יכול לדון - - - רק בגלל זה לא - - -

איתן כבל: תקשיב, אני אגיד לך את הדבר הבא, פרי: הבעיה שלי – אני אגיד את זה ככה: קודם כל, הטענה של הממשלה במקרה הזה מולי לא היתה טענה מופרכת כיוון שאני הגשתי בג"צ נגד המדינה.

איתן כבל: אני מספיק הגון.

איתן כבל: אלא מאי?

איתן כבל: התכנית עברה מאורנים הקטן לאורנים הגדול.

איתן כבל: אורנים הגדול היה שהיתה שמועה, יכול להיות שהיא שקרית, שהיתה כוונה להקים ועדה בראשותך - -

דוד ביטן: נכון, אבל ויתרתי על זה.

איתן כבל: בסדר.

איתן כבל: לכן מה אמרתי?

איתן כבל: בשביל משפט וחצי - -

דוד ביטן: אז ויתרתי.

איתן כבל: נכון, בסדר, כל הכבוד.

דוד ביטן: אבל זה לא עזר.

איתן כבל: לא משנה, אני מספיק הגון - -

דוד ביטן: קיבלתי גם את הטענה אבל זה לא עזר עם פרי.

איתן כבל: תודה בכל מקרה.

איתן כבל: חברים, איך אומרים?

איתן כבל: כשדיברתי גם עם שר האוצר בעניין הזה, אני מספיק הגון כדי להגיד את הדברים.

איתן כבל: חברים, התקדמנו התקדמות מאד גדולה, אנחנו כבר לקראת סיום בתוך כל התהליך הזה.

יעקב פרי: אני מבין שהחלטתם לדחות את סעיף 8?

איתן כבל: לא.

איתן כבל: אני אגיד את זה ככה: אני לא רוצה לפתוח את כל הדיון, אני רק, ברשותכם, רוצה לומר את הדבר הבא - חשוב לי שחברי הכנסת שהצטרפו גם ישמעו: תראו, אנחנו כאן בעצם די התקדמנו, סיימנו גם את העניין של בתי ספר ואת כל הבעיות סיימנו.

יעקב פרי: גם שומרה ונטועה?

איתן כבל: נטועה זה סיפור אחר, הוא לא פה.

איתן כבל: אין לזה קשר לתקנות האלה, זה כבר ברור.

איתן כבל: זה דיון אחר לגמרי.

יעקב פרי: היתה בעיה עם כפל, זה בסדר?

איתן כבל: אנחנו בסעיף 8, שהוא הסיפור המרכזי.

איתן כבל: הטענה של החקלאים במקורה, אין כאן צודק יותר.

איתן כבל: דוד, אני רוצה שתקשיב לי עכשיו.

איתן כבל: ליבת העניין שבאה גם מהחקלאים וגם ממשרד החקלאות – בשורה התחתונה אין סתירה ביניהם.

איתן כבל: זה לא מצב שיש באמת סתירה כי החקלאים באים מהמקום שאומרים: אוקי, הכפל של המכסה בעצם הוא לא באמת כפל שמגיע במציאות ומקבלים אותו אנשים שבאמת שדרגו את הלולים שלהם.

איתן כבל: וזה מייצר מצב של עודפים בשוק, בלה, בלה, בלה, וכל הדברים האלה, והם מוצאים את עצמם נפגעים מצד אחד.

איתן כבל: מצד שני, משרד החקלאות בא ואומר: סליחה, אתם ועדת המכסות, זה תפקידכם לקבוע ולעקוב - -

יעקב פרי: תזכיר לי רק איתן, ועדת המכסות זה מועצת הלול או - -

<אסף לוי: נציגי המגדלים מהמועצה.

<קריאות: וגם מהמשרד.

<אסף לוי: אבל הרוב מגדלים.

איתן כבל: הוא רק שאל לא כדי לפתוח דיון.

איתן כבל: הוא רצה לדעת ידע טכני.

איתן כבל: העניין ברור, אלקבץ.

<מרדכי אלקבץ: גם המשרד.

איתן כבל: העניין ברור, אלקבץ.

איתן כבל: בסדר גמור.

איתן כבל: המשרד שותף בחצי מהדברים, נו מה זה עוזר?

איתן כבל: זה כמו שאתם שותפים בחצי מהדברים, זה עוזר?

איתן כבל: פעם לפה ופעם לפה.

איתן כבל: מה שאני מנסה לומר בשורה התחתונה, שאני הגעתי אתם להבנות בדבר הבא: הסעיף הזה, אני דוחה את כניסתו בחצי שנה.

דוד ביטן: כמו שעשינו אז.

איתן כבל: כן, משהו בסגנון.

איתן כבל: בחצי השנה הזו אנחנו נעשה שולחן משותף חקלאות-מגדלים יחד אתי.

איתן כבל: אנחנו נבנה, הרי אני לא רוצה למנוע מאנשים שרוצים לשדרג את הלול, מי שבאמת רוצה לשדרג את הלול, מה?

איתן כבל: אני אגיד לו עכשיו שבגלל זה אני אדפוק אותו?

יעקב פרי: אם מקובל גם על החקלאים ועל משרד החקלאות - -

איתן כבל: זה מקובל על כולם.

איתן כבל: הלאה.

איתן כבל: כבר אמרתי שכשלא הייתם כאן, נתתי את ההגדרות.

יעקב פרי: אמרתי לו שילך לעשות רעש במקום אחר.

<אסף לוי: אדוני היושב ראש, עצה טובה שקיבלתי מעורך דין מנור של המועצה: אולי במקום שהתחילה תהיה מאמצע השנה, שההקצאה של הכפל מכסות תינתן מ-1 ליולי 2017, ובחצי שנה הזאת נעשה את הבדיקות כמו שצריך.

<אסף לוי: אני אגיש ככה או ככה - -

יעקב פרי: אבל איתן רצה בחצי שנה אולי לשנות.

איתן כבל: סליחה, אני עדין אוהב יותר את מה שאמרתי כי המילה "הקצאה" מכניסה אותי לוויברציה.

איתן כבל: מישהו יכול להבין את זה לא נכון.

<אסף לוי: - - - אני רוצה גם את (ב) לעדכן.

איתן כבל: חברים, 8(א) עם התוספת שנדחה לחצי שנה - -

<מרב תורג'מן: ברשותך, אנחנו מדברים כרגע על סעיף 8 - -

איתן כבל: אמרתי שקודם כל המועד נדחה.

איתן כבל: אם אחרי הדיונים בינינו – חברים, אם תקשיבו לא תשאלו שאלות.

איתן כבל: אם אחרי יסתבר שנגיע להבנות שצריך לתקן, צריך לשנות, צריך להוסיף, אז נביא בשיתוף פעולה, בהסכמה, את התיקונים.

איתן כבל: פשוט מאד אני רוצה לתת לנו את הזמן כי זה סעיף ששני הצדדים בעלי אינטרס בו באמת, אמיתי.

איתן כבל: גם אני, במובן המקצועי של העניין.

איתן כבל: אני בעד שאנשים ישדרגו את הלולים.

איתן כבל: אני בטוח שגם אדוני וחבריו בעד אבל הם רוצים למי שבאמת משדרג ומי שבאמת פועל על פי כל דין.

איתן כבל: אז מה גברתי מציעה?

<מרב תורג'מן: אני מציעה להמשיך ולהקריא את כל סעיף 8, לראות מה רלוונטי לגבי סעיף (א) ומה לא.

<מרב תורג'מן: אני סבורה שאולי סעיף (ב) - - - זה לא יהיה כל כך רלוונטי כבר.

איתן כבל: יש לכם חצי דקה.

איתן כבל: בבקשה.

<אסף לוי: אדוני היושב ראש, סעיף 8 החדש, חילקנו אותו לפי שלושה סעיפים: הסעיף המקורי כולל שישה סעיפים, שלושה סעיפים של הכפל מכסות, ריכזנו אותם בהתחלה – (א), (ב) ו-(ג), נקריא אותם לפי הסדר החדש ולהם ניתן את התחילה כמו שהיושב ראש ביקש, ה-1.7.

<אסף לוי: שאר הסעיפים שתיאמנו עם היועצת המשפטית, תחילתם תהיה מידית ונקריא אותם לפי הסדר החדש.

איתן כבל: עוד לא יודעים, גם אני לא יודע.

איתן כבל: רק הגעת, כבר את שואלת שאלות?

<קריאה: אדוני היושב ראש, חג שמח.

איתן כבל: חג שמח גם לך.

איתן כבל: היה בסדר עד עכשיו, אני מבקש לא להפריע לי.

איתן כבל: תודה.

<אסתר זנזורי-פריאל: "תוספת חד-פעמית 8.

<אסתר זנזורי-פריאל: (א) ועדת המכסות תקבע לבעל מכסה שהעתיק בשנת התכנון את הגידול שלו מלול הבסיס שאינו עומד בדרישות האמורות בתקנה 9(ב)(3)(ב) לאתר חדש שאוכלס לראשונה בשנת התכנון, בהתאם לבקשתו, תוספת מכסה חד-פעמית בהיקף השווה לכמות הביצים שתטיל הלהקה המצויה בלול הבסיס בתקופה שממועד העתקתו כאמור עד תום שנת התכנון או עד הגעת הלהקה לגיל 26 חודשים, הנמוך מביניהם; בתום התקופה האמורה בתקנת משנה זו לא יגדל בעל המכסה את מכסתו או חלק ממנה בלול הבסיס, אלא אם כן בזמן שחלף ממועד העתקת הגידול ניתן ללול הבסיס אישור כי הוא עומד בדרישות לפי תקנה 9(ב)(3)(א) ו-(ב);" עד כאן אין שינוי.

<מרב תורג'מן: זה הסעיף המהותי שמאפשר ודיברנו עליו, והוא יידחה ל-1 ביולי.

<אסתר זנזורי-פריאל: עכשיו (ג) הקודם הופך ל-(ב): מכסה לפי תקנת משנה (א) תינתן בכפוף לתנאים הבאים: "(1) לבקשה לוועדת המכסות תצורף התחייבות של המגדל, חתומה בפני עורך דין, לפיה המגדל מתחייב כי בתום התקופה האמורה בתקנת משנה (א), יפסיק את הגידול בלול הבסיס, אלא אם כן בזמן שחלף ממועד העתקת הגידול ניתן ללול הבסיס אישור כי הוא עומד בדרישות לפי תקנה 9(ב)(3)(א) ו-(ב); (2) הבקשה לוועדת המכסות תכלול את פרטי האתר החדש, שנת הקמתו, ותאריך האיכלוס של הלהקה; (3) לבקשה לוועדת המכסות יצורף אישור מנהל המחוז במשרד החקלאות ופיתוח הכפר שבתחומו מצוי האתר החדש, כי מדובר באתר חדש, וכי אכלוסו הראשוני של הלול הוא בשנת התכנון.

<אסתר זנזורי-פריאל: "

<מרב תורג'מן: בסדר.

<אסתר זנזורי-פריאל: עכשיו (ד) הופך להיות (ג): "(ג) מכסה לפי תקנת משנה (א) לא תעלה על 34 מיליון ביצים.

<אסתר זנזורי-פריאל: "

<מרב תורג'מן: כל זה כמקשה אחת.

איתן כבל: יפה.

איתן כבל: כל זה, מה שאמרנו, נכנס לנו כמקשה אחת ונדחה ל-1 ליולי 2017, וכמו שאמרנו, אנחנו נשב בתוכנו ונקבע ונראה את כל אותם נושאים ששמעון, אדוני וכל החקלאים העלו בפנינו, ונקבל אז בהתאם את ההחלטות האם בכל זאת להוסיף תקנה, לחזק, לשדרג, לשנות כי דרך אגב, גם הסעיפים פה כתובים בצורה ברורה.

איתן כבל: כל מי שלא פועל הכללים האלה זאת עבירה פלילית על פי כל דין.

איתן כבל: אני רוצה שהדברים יובהרו אבל אני מקבל את פניית

איתן כבל: כם לא באופן מלא, באופן חלקי.

איתן כבל: אנחנו נדחה את זה ליולי, ובתווך נשב ונקבל את ההחלטות ביחד.

איתן כבל: בואו נאשר את 8(א)(ב)(ג) החדש עם הדחייה.

איתן כבל: מי בעד הסעיפים האלה?

איתן כבל: בעד – הרוב

איתן כבל: נמנעים – אין

איתן כבל: תודה.

<אסתר זנזורי-פריאל: עכשיו, (ב) הקודם הופך להיות (ד) בנוסח הבא: "(א) בעל מכסה שנקבעה לו תוספת חד-פעמית מכוח תקנה 8(א) לכללי 2016 לא יגדל את מכסתו או חלק ממנה בלול הבסיס, אלא אם כן בזמן שחלף ממועד העתקת הגידול ניתן ללול הבסיס אישור כי הוא עומד בדרישות לפי תקנה 9(ב)(3)(א) ו-(ב);"

<מרב תורג'מן: תסבירי בבקשה את המשמעות.

איתן כבל: אתם מוכנים בבקשה, שאני אבין?

איתן כבל: בכל הכבוד לכם, אני צריך לאשר, לא אתם.

איתן כבל: מה אתם ישר קופצים?

איתן כבל: אני פה עובד יותר בשבילכם מאשר אתם עובדים עבור עצמכם.

איתן כבל: בבקשה.

<אסף לוי: תודה אדוני היושב ראש.

<אסף לוי: כפי שהוסבר כבר בעבר, התקנה הזאת היתה תקפה גם ב-2016 ונתנו הטבות ללולים שעשו גידול כפול ב-2016.

<אסף לוי: היתה בקשה להאריך להם לפנים משורת הדין – מי שקיבל את ההטבה ב-2016, בתקנות של 2016 היה כתוב במפורש שההטבה תינתן עד גיל הלהקה של 26 חודש או עד תום שנת 2016, לפי המוקדם מביניהם.

<אסף לוי: היתה פה בקשה, בגלל מחסור כזה או אחר, לתת להם הטבה נוספת ובעצם להאריך את הגידול הכפול בארבעה חודשים בשנת 2017, אם התחילה היא ביולי 2017, הסעיף הזה צריך להימחק.

<אסף לוי: אבל בכדי שנהיה רגועים שהסעיף מולא לכוונתו המקורית, שהכפל גידול הלך למי שהעתיק את מכסתו ללול חדיש, אנחנו רוצים שיהיה ברור שמי שנהנה מכפל הגידול, לא יכול לחזור לגדל בלול הבסיס כל עוד הוא לא עומד בתנאים שכתובים בסעיף 9(ב), שזה רישוי עסקים.

<שמעון ביטון: מה פתאום?

<אסף לוי: מה זה "מה פתאום"?

איתן כבל: אסף.

איתן כבל: שמעון, אני מבקש להירגע, בכל הכבוד לכם.

איתן כבל: אין פה צדיקים.

איתן כבל: אני רוצה להבהיר: אני לא פותח פה אז עשו לי טובה.

איתן כבל: זה לא שיח צדיקים בדיוק.

איתן כבל: השוק נמצא על כרעי תרנגולת אם לא הבנתם את זה, ולא רק משרד החקלאות אשם בכך.

איתן כבל: אי אפשר כל דבר, עם כל הכבוד, לזרוק על משרד החקלאות.

איתן כבל: בבקשה שמעון.

<שמעון ביטון: אדוני היושב ראש, אני מבין שמשרד החקלאות מנסה לשפר פה מצב מהפרצה שהיתה בתקנות 2016.

<שמעון ביטון: ב-2016, מי שהלך לכפל גידול לא נדרש למה שמתבקש כרגע.

<שמעון ביטון: לא נדרש ממנו – הלכת ללול משודרג, חדש, לפי הכללים, לפי כל הבקשות, ברגע שהוא סיים את הכפל גידול ניתנה לו אפשרות לחזור ללול הישן.

<שמעון ביטון: זו לפחות הפרשנות שהיתה ב-16, זה היה פרוץ.

<שמעון ביטון: לא היה מוגדר – לא יכול לחזור ללול הבסיסי שלו.

<שמעון ביטון: מה שמבקש פה משרד החקלאות כרגע זה להחיל את התקנות של 17 על מי שנכנס להצגה הזאת ב-16.

<שמעון ביטון: אני חושב שזה לא נכון.

<שמעון ביטון: החבר'ה האלה נכנסו ב-16 במהלך שלא היה מספיק ברור או שלא השתמשו בו בצורה הנכונה, ואי אפשר להחיל את זה עליו עכשיו.

<שמעון ביטון: מה שאנחנו מבקשים – מי שהיה ב-16 בכפל גידול, נכנס לכפל גידול, לא תחול עליו הדרישה.

<שמעון ביטון: אתה רוצה לקבל החלטה לשחוט את העופות ב-31.12.16 לפי תקנות 16?

<שמעון ביטון: אנחנו לא מתנגדים לזה.

איתן כבל: שמעון, אני רוצה שתענה לי: מה מדאיג אותך?

<שמעון ביטון: מדאיג אותי דבר אחד: אלה שנמצאים בכפל גידול משנת 2016, אני לא רוצה להגיד לך שכולם צדיקים אבל חלקם נכנסו למהלך ביושר, למהלך שהיה טקטי-כלכלי בתקווה שהם חוזרים הביתה מתי שהם ירצו, וככה מתפרש מתהקנות.

יעקב פרי: אתה אומר "חוזרים הביתה", זה ללול המקורי?

<שמעון ביטון: כן, ללול הישן, ללול המקורי.

<שמעון ביטון: זה היה ככה, ויפרשו את זה היועצים המשפטיים אם זה לא היה ככה ב-16, כי אם זה לא היה ככה ב-16, לא היינו דנים על זה עכשיו ב-17.

איתן כבל: אני לא מבין, תסלח לי: אתה מקבל הטבה ב-2016, משדרג את הלול שלך.

איתן כבל: עכשיו, לא שדרגת, אתה רוצה שאני אחזיר אותך כאילו כלום לא קרה?

יעקב פרי: לא, הוא אומר שהוא כן שדרג.

איתן כבל: פרי, זה כמאמר אלוהים בחלום לכוזרי – כוונותיך רצויות.

איתן כבל: אתה יודע, במערכון של הגשש – כמה ביד?

איתן כבל: אי אפשר, שמעון, אני מנסה להבין - תבין, גם לך אני אומר:

איתן כבל: אני מבין שאתה "הולך על ביצים" מה שנקרא.

איתן כבל: אתה צריך להבין שאתה לא יכול מצד אחד לבוא ולדרוש ממני, לתבוע ממני לפעול ביד קשה ומצד שני, לפעול כאילו כלום לא קרה.

איתן כבל: אז אולי אתם יכולים לעשות את זה אצלכם במושב, אני לא אסכים לזה, אני אסביר: הדבר היחיד שאני אהיה מוכן – אסף וחברים במשרד החקלאות: מי שיסתבר שאכן שדרג, השמיים הם הגבול, אני אתן לו.

<אסף לוי: זה מה שכתוב בתקנה.

איתן כבל: אתה מוכן בבקשה לא להפריע לי?

איתן כבל: מי ששדרג, זה תפקידנו לעזור לו, לתת לו, זה מה שאנחנו רוצים.

איתן כבל: אבל אי אפשר להחזיק את החבל בכל קצותיו.

איתן כבל: שמעון, זה לא הוגן, אתה לא מקשיב לעצמך.

<שמעון ביטון: אני מקשיב, אני מקשיב אבל אדוני היושב ראש, צריך להבין: אני זה שביקש לפתוח את העיניים בתקנות של 16 לפרצה הזאת שהלכו ללול החדש - -

איתן כבל: אני שואל אותך עכשיו, אתה פה במקומי.

איתן כבל: עשה לי טובה, אתה עכשיו יושב פה, ואתה לפני דקה, אנחנו מאשרים דחיה בחצי שנה מהסיבות המוצדקות שאתם אומרים, ואני הולך לקראתכם.

איתן כבל: עכשיו אתה מחזיר אותי לאחור ואתה רוצה להאריך למי שכבר קיבל?

<שמעון ביטון: לא, ממש לא אבל לא להחיל עליו את התקנות של 17.

<שמעון ביטון: שיהיה מודע.

<שמעון ביטון: אתה רוצה להפיל על מי שב-16 - -

איתן כבל: לא, אם הוא צדיק, אין בעיה.

<מרדכי אלקבץ: ואם הוא טעה?

איתן כבל: אז סליחה, בואו נאשר את התקנה הקודמת, 8(א)(ב)(ג).

איתן כבל: סלח לי, אם בטעויות עסקינן והעניין הוא רק טעויות, בואו נאשר את 8(א)(ב)(ג).

איתן כבל: עשה לי טובה, אלקבץ.

איתן כבל: פראייר אני לא.

איתן כבל: אני לא מקבל את זה, אני מקווה שגם חברי לא מקבלים את הגישה הזאת.

איתן כבל: אני לא אגיד לכם איזה משפטים תנכיים רצים לי בראש עכשיו בלי שאני שולט בזה בכלל.

<שמעון ביטון: זה ייבחן בבית משפט לדעתי כי התקנות של 16 הן ברורות.

<שמעון ביטון: אני לא שם, שיהיה ברור.

<שמעון ביטון: אני לא בכפל גידול, שלא יתברר שאני בכפל גידול.

איתן כבל: מאה אחוז.

איתן כבל: שמעון חברי, ואני כך מתייחס אליך – אני הולך לקראתכם יותר מאשר – אני לא מספר לכם את מה שכל אחד ואחד בא לספר לי בנפרד.

איתן כבל: אני עושה עבורכם יותר מאשר אתם עושים עבור עצמכם.

איתן כבל: ולכן, אני אומר שלא מקובל עלי.

איתן כבל: מי שירצה לפנות לבית משפט, מוזמן ללכת לבית המשפט.

איתן כבל: אם יסתבר שבדין הוא פעל, שיקבל.

איתן כבל: אני אבוא להעיד.

איתן כבל: עשיתי דרך אגב, כבר העדתי נגד המדינה, פרי.

איתן כבל: ההתחייבויות שהמדינה נתנה, ואחר כך המדינה חזרה בה ובאתי והעדתי נגד המדינה בכל מיני דברים, בעיקר מול מינהל מקרקעי ישראל, שלהם אין בעיה לחזור ממה שהם החליטו.

איתן כבל: בבקשה, אנחנו נאשר את הסעיף.

<מרב תורג'מן: יש המשך לסעיף הזה, שגם אותו הם מבקשים תחילה מידית כמו יתר התקנות, שזה (ה) ו-(ו).

איתן כבל: קדימה, בבקשה.

<אסתר זנזורי-פריאל: "(ה) נוסף על המכסות לפי תקנות 4 עד 7 ותקנת משנה (א), ועדת המכסות תקבע לכל בעל מכסה שלא נקבעה לו מכסה חד-פעמית מכוח תקנה 8(ד) לכללי 2016, תוספת חד-פעמית לייצור ביצי מאכל לשיווק בשנת התכנון, בשיעור מהמכסה האישית שנקבעה לו, כמפורט בתוספת השנייה לצד גיל הלהקות שהוא מחזיק בשנת התכנון לפי מועד בקיעתן.

<אסתר זנזורי-פריאל: "

איתן כבל: וואלה, אם אתם מבינים את המשפטים האלה אז אתם בטח יכולים לגדל לולים.

איתן כבל: תאמין לי.

<מרב תורג'מן: תסבירי את זה.

<אסף לוי: אני אבקש ממולי כי זה איזונים והוא מבין יותר טוב.

<אסף לוי: הוא עד עכשיו שתק.

<שמואל לויט: אני מנכ"ל המועצה לענף הלול.

<שמואל לויט: זה סעיף שמופיע עשרות שנים בתקנות.

<שמואל לויט: אם רוצים הסבר יותר מדויק, אז מנהל אגף תכנון וכלכלה נמצא פה והוא יסביר.

איתן כבל: במשפט בבקשה.

<שלום דוד: אני מנהל אגף תכנון וכלכלה.

איתן כבל: ממש את העקרונות, כבר יש הסכמה כאן, זה לא נושא בוויכוח.

<שלום דוד: זו התאמה טכנית בגלל אופי ההטלה של להקות.

<שלום דוד: הן מטילות בשנה א' 300 ביצים ובשנה ב' מטילות 50 ביצים.

<שלום דוד: הממוצע הוא 250.

<שלום דוד: כדי לאזן, כי בעבר נתקלנו חד-שנתית, - - - מצאנו איזון דרך המכסות לתת מכסה זמנית בשנה א'.

<שלום דוד: מי שבשנה א' עד - -

איתן כבל: לפי הטבלה שמצורפת.

<שלום דוד: בדיוק.

<שלום דוד: הטבלה שם מסבירה מדויק ומאזנת.

איתן כבל: תודה.

<מרב תורג'מן: לפי הטבלה המצורפת בתוספת השנייה.

איתן כבל: בסדר גמור.

איתן כבל: יש הערות?

<אסתר זנזורי-פריאל: "(ו) בעל מכסה רשאי להודיע למועצה, בתוך 30 ימים מיום פרסום תקנות אלה, כי הוא מוותר על תוספת המכסה לפי תקנת משנה (ה)."

איתן כבל: הערות?

איתן כבל: אין.

איתן כבל: מי בעד ירים את ידו?

<מרב תורג'מן: אתה מעלה להצבעה את תקנה 8(ד)(ה)(ו).

איתן כבל: מי בעד?

איתן כבל: בעד – הרוב

איתן כבל: נמנעים – אין

איתן כבל: תודה.

איתן כבל: אושר עם התוספות והתיקונים.

איתן כבל: יש כל מיני התאמות והורדות.

איתן כבל: סליחה, מה עם המועד?

איתן כבל: הכנסתם אותו בסוף?

<מרב תורג'מן: לא, זה בסוף הדיון.

איתן כבל: אוקי, בסדר.

איתן כבל: הלאה.

איתן כבל: קדימה, בואו נעשה את זה.

איתן כבל: מפה כבר אין לנו בעיות.

<אסתר זנזורי-פריאל: "מקום הגידול 9.

<אסתר זנזורי-פריאל: (א) לא ייצר בעל מכסה את מכסתו בלול שאינו מצוי במשקו.

<אסתר זנזורי-פריאל: (ב) תקנת משנה (א), לא תחול על אלה: (1) בעל מכסה שייצר כדין עד המועד הקובע את מלוא מכסתו בלול של בעל מכסה אחר, והוא ממשיך לייצרה בשנת התכנון באותו הלול או בלול אחר שעד המועד הקובע יוצרה בו כדין, מכסה של יותר מבעל מכסה אחד; (2) בעל מכסה שעד המועד הקובע ייצר כדין בלול שבמשקו את מלוא מכסתו ומכסה של בעל מכסה אחר והוא מבקש לייצר בשנת התכנון את מלוא מכסתו בלול אחר שעד המועד הקובע יוצרה בו, כדין, מכסה של יותר מבעל מכסה אחד; (3) בעל מכסה המבקש לייצר בשנת התכנון את מלוא מכסתו בלול שמתקיימים לגביו כל התנאים שלהלן: (א) הלול עומד בהוראות חוק צער בעלי חיים (הגנה על בעלי חיים), התשנ"ד - 1994 והתקנות שהותקנו מכוחו; (ב) ניתן לגבי הלול רישיון לפי חוק רישוי עסקים, התשכ"ח - 1968 , ובלבד שמתקיימות לגביו ההוראות הקבועות בתקנות רישוי עסקים (תנאים לרישוי משקי עופות ולולים), התשמ"א-1981 ; (ג) מספר המטילות בלול לא עולה על 50,000 מטילות; (ד) הלול מצוי ביישוב שבו נמצא משקו של בעל המכסה או ביישוב אחר; ואולם, אם מצוי ביישוב אחר, בתנאי שמתקיים אחד מאלה: (1) מספר בעלי המכסה המייצרים את מכסתם בלול זה מבין בעלי המכסה ביישוב בו נמצא המשק עומד על לפחות 50% מכלל בעלי המכסה המייצרים את מכסתם בלול זה; (2) מספר בעלי המכסה המייצרים את מכסתם בלול זה לא עולה על 4, אם מספר בעלי המכסה ביישוב עולה על 15 מגדלים, או על 6 אם מספר בעלי המכסה ביישוב הוא עד 15 מגדלים; (ה) האמור בפסקאות משנה (ג) ו- (ד) לא יחול על בעלי מכסה המבקשים לייצר את מכסתם בלול של בעל מכסה אחר שבמועד הקובע יוצרה בו כדין, מכסה של יותר מבעל מכסה אחד.

<אסתר זנזורי-פריאל: (ג) האמור בתקנת משנה (ב)(1), (2) ו- (3)(ה) יחול, ובלבד שלא יהיה בכך כדי להגדיל את המכסה הכוללת המיוצרת בשנת התכנון באותו לול על-ידי בעלי מכסות שאינם הבעלים של הלול ביותר מ-16% לעומת המכסה שיוצרה באותו לול על ידי בעלי מכסות שאינם הבעלים של הלול, ביום י"ח בטבת התשע"ג (31 בדצמבר 2012).

<אסתר זנזורי-פריאל: "

איתן כבל: אפשר להצביע?

איתן כבל: תסבירו.

<אסף לוי: זה סעיף דומה לתקנות של שנה שעברה, אין שום שינוי למעט מספורים.

איתן כבל: במשפט וחצי, מה זה אומר?

<אסף לוי: היסטורית, מכסת הטלה נקבעה לבעל נחלה ואנחנו, כמדיניות, בעל המכסה צריך לגדל את מכסתו במשקו.

<אסף לוי: יש פה כל מיני סייגים שמאפשרים אחרת, אם זה בלולים של צער בעלי חיים או היסטורית, שצילמו נקודת מצב קודמת.

איתן כבל: כן יוסי.

<יוסף אדוני: לגבי הסעיף הזה – הסעיף הזה הוא בסדר גמור, אנחנו מבקשים להשאיר אותו.

<יוסף אדוני: יש לי בקשה: יש מקרים בישובים שלנו שיש אבא ובן שאין להם אפשרות לגדל ביחד או אח ואח, בני משפחה מקרבה ראשונה.

<יוסף אדוני: אם הוועדה, כבוד היושב ראש, תכניסו סעיף נוסף להוסיף אפשרות לשני בני משפחה מקרבה ראשונה, אנחנו נפתור בעיות בודדות של אבא ובן מאותו מושב, שלא יכולים לגדל ביחד.

איתן כבל: יוסי, שני דברים: א.

איתן כבל: אני לא מאפשר את זה כי אני עקבי, לבקשתכם ואני רוצה להסביר: לבקשתכם נעניתי ואז איך אומרים?

איתן כבל: אני לא רוקד ריקוד תימני, צעד קדימה ושניים אחורה.

איתן כבל: אני מוכן שבדיונים שאנחנו נשב בינינו, ואם תביאו כמה דוגמאות שאני אבוא ואגיד: אוקי, יש פה כמה מקרים ששווה לנו להביא – אני אשקול את זה אבל סתם ככה כדי להעביר בתקנה באצבע, אני לא מסכים.

<שמעון ביטון: זה מקרה שיעלה בנטועה - -

איתן כבל: אני אומר – גם אל תגידו לי שמות, זה סתם עושה לי על המצפון לא נכון.

איתן כבל: אמרתי שאם יסתבר שזה אחד, שניים, אני אבוא ו"אריב" אתם אבל אם יסתבר – אני לא אכתוב סעיף בתקנות שהוא אחר כך, איך אומרים?

איתן כבל: כסכר הנפרץ, שגם אתם לא רוצים את זה.

<יוסף אדוני: ברור שאנחנו לא רוצים את זה.

איתן כבל: יפה.

איתן כבל: לכן, יוסי, עזוב, אני כבר נתתי לכם את הפתרון.

<אסף לוי: משפט אחד, אדוני היושב ראש:

<אסף לוי: קיימת האפשרות הזאת שהם רוצים אך הלול צריך לעמוד ברישוי עסקים.

איתן כבל: יפה.

<אסף לוי: אמרתי גם את הפתרון וגם את הטענות.

איתן כבל: אוקי, העניין ברור.

איתן כבל: חברים יקרים, נטועה זה עניין אחר, צריך לתת לו תשובות.

איתן כבל: אני לא ממשלה, ובינתיים אני נותן לנטועה את התשובות יותר מאשר הממשלה נותנת אז בבקשה.

איתן כבל: אנחנו נניח את הדברים על השולחן, ואם צריך שאני אלך לממשלה ולמזכיר הממשלה או לכל מיני מקומות, גם את זה אני אעשה.

איתן כבל: מה לעשות?

איתן כבל: תודה.

איתן כבל: אני מעלה להצבעה את תקנה 9 שעניינה מקום הגידול.

איתן כבל: מי בעד ירים את ידו?

איתן כבל: בעד – הרוב

איתן כבל: נמנעים – אין

איתן כבל: תודה.

איתן כבל: אושר.

איתן כבל: הלאה.

<אסתר זנזורי-פריאל: "פניה לקביעת מכסות אישיות 10.

<אסתר זנזורי-פריאל: (א) מי שזכאי למכסה אישית לפי תקנות 4, 6, 7 ו-8 והוא לא קיבל על כך הודעה עד תום 30 ימים מיום פרסום תקנות אלה, רשאי לפנות עד תום 60 ימים מיום הפרסום האמור לוועדת המכסות בבקשה לקביעת מכסתו; (ב) ועדת המכסות רשאית, מנימוקים מיוחדים שיירשמו, לדון בבקשות שהוגשו לה לאחר המועד האמור; (ג) החלטת ועדת המכסות בבקשה לפי תקנות משנה (א) ו- (ב) תינתן בתוך 30 ימים ממועד הגשת הבקשה.

<אסתר זנזורי-פריאל: "

איתן כבל: הערות?

איתן כבל: אין.

איתן כבל: מי בעד ירים את ידו?

איתן כבל: בעד – הרוב

איתן כבל: נמנעים – אין

איתן כבל: תודה, אושר.

איתן כבל: הלאה.

<אסתר זנזורי-פריאל: "מכסת עופות להטלה 11.

<אסתר זנזורי-פריאל: (א) המועצה תקבע לכל בעל מכסה, בתחילת שנת התכנון וכן מזמן לזמן במהלכה, מכסת עופות להטלה לייצור מכסתו, על פי מפתחות אחידים שתקבע, בשים לב לגיל הלהקה שהוא מחזיק ולתקופת גידולה; המפתחות האחידים כאמור יפורסמו באתר האינטרנט של המועצה.

<אסתר זנזורי-פריאל: (ב) בעל מכסה לא יחזיק עופות להטלה בכמות העולה על מכסת העופות להטלה האחרונה שקבעה לו המועצה.

<אסתר זנזורי-פריאל: (ג) בעל מכסה שלפי קביעת המועצה מחזיק עופות להטלה בכמות עודפת על מכסת העופות להטלה שהיא קבעה לו או אדם שאינו בעל מכסה יעביר את הכמות העודפת או את כל העופות שהוא מחזיק, לפי העניין, לשחיטה, באופן שתורה המועצה.

<אסתר זנזורי-פריאל: "

איתן כבל: יש הערות?

איתן כבל: לא.

איתן כבל: מי בעד ירים את ידו?

איתן כבל: בעד – הרוב

איתן כבל: נמנעים – אין

איתן כבל: תודה.

איתן כבל: אושר.

<אסתר זנזורי-פריאל: "גידול מטילות ופרגיות 12.

<אסתר זנזורי-פריאל: (א) המועצה תנפיק לכל בעל מכסה תעודת מגדל שתפורט בה מכסת העופות שנקבעה לו לייצור מכסתו.

<אסתר זנזורי-פריאל: (ב) קבלן מורשה וכל אדם אחר העוסק בשיווק אפרוחות להטלה לא ישווק אפרוחות אלא למגדל שהציג לפניו את תעודת המגדל שלו או למגדל פרגיות אשר הציג בפניו תעודות שמסרו לו המגדלים שבעבורם הוא יגדל את הפרגיות; כמות האפרוחות שתשווק כאמור לא תעלה על הכמות הרשומה בתעודה או בתעודות שהוצגו לפני המשווק, לפי העניין.

<אסתר זנזורי-פריאל: (ג) לא יחזיק אדם מטילות אלא אם כן בידיו תעודת מגדל, ובהתאמה לכמות הרשומה בה.

<אסתר זנזורי-פריאל: (ד) לא יחזיק מגדל פרגיות, אלא אם כן הוא קיבל את האפרוחות שמהן גידל אותן מקבלן מורשה, בעל מדגרה או אדם אחר העוסק בשיווק אפרוחות להטלה, כנגד הצגתה של תעודת מגדל שמסר לו בעל מכסה, או באישור בכתב שמסרה לו המועצה, ובהתאם לכמויות הנקובות בתעודה או באישור כאמור.

<אסתר זנזורי-פריאל: (ה) לא ישווק אדם פרגיות אלא למגדל שהציג לפניו אישור של המועצה שהוצא בסמוך לפני מועד השיווק, ולפיו רשאי המגדל לקבל לרשותו פרגיות, ובהתאמה לכמות הרשומה באישור.

<אסתר זנזורי-פריאל: "

איתן כבל: הערות?

איתן כבל: אין.

איתן כבל: מי בעד ירים את ידו?

איתן כבל: בעד – הרוב

איתן כבל: נמנעים – אין

איתן כבל: אושר סעיף 12.

איתן כבל: הלאה.

<אסתר זנזורי-פריאל: "שמירת דינים 13.

<אסתר זנזורי-פריאל: אין בתקנות אלה כדי לגרוע מכוחו של דין אחר.

<אסתר זנזורי-פריאל: "

איתן כבל: מי בעד?

איתן כבל: בעד – הרוב

איתן כבל: נמנעים – אין

איתן כבל: אושר.

<אסתר זנזורי-פריאל: 14 תחילה, אנחנו נפצל את זה – "תחילה 14.

<אסתר זנזורי-פריאל: (א) תחילתן של תקנות אלה ביום ג' בטבת התשע"ז (1 בינואר 2017).

<אסתר זנזורי-פריאל: "

<מרב תורג'מן: להלן יום התחילה – כרגיל.

<מרב תורג'מן: ואולם תחילתן של תקנות 8(א),(ב) ו-(ג) בעניין של המכסה החד-פעמית יהיה ביום 1.7.2017

איתן כבל: זה ניסוחי, אחר כך תשבו ביניכם.

איתן כבל: העיקר שהסכמנו על העיקרון.

איתן כבל: מי בעד עם התוספות, עם התיקונים?

איתן כבל: בעד – הרוב

איתן כבל: נמנעים – אין

איתן כבל: אושר.

<מרב תורג'מן: יש את התוספות – ראשונה ושנייה.

איתן כבל: מי בעד התוספות?

איתן כבל: נצביע עליהן מה שבטוח.

איתן כבל: בעד – הרוב

איתן כבל: נמנעים – אין

איתן כבל: תודה.

איתן כבל: אושר.

איתן כבל: חברים יקרים, לפני שאני מפזר את הדיון אני רוצה להודות לכם.

איתן כבל: אני מקווה שעשינו עבודה טובה.

איתן כבל: אני מצפה מכם, גם מהמגדלים וגם מהחקלאים וגם מהמשרד - כולנו חייבים להשתפר בכל הנוגע לענף הזה.

איתן כבל: אני רק רוצה שתסבירו לי לפני כן, מי שיודע להסביר לי, איך נקבע גודל הביצה?

<קריאה: לפי משקל.

איתן כבל: תודה רבה.

איתן כבל: אני צריך אותך בשביל זה.

איתן כבל: ..

<קריאה: סוג התרנגולת.

<חן אסף: אני אסביר לך - -

איתן כבל: אני יודע שהביצים הקטנות הן הכי טעימות.

<חן אסף: יש קווים גנטיים - -

איתן כבל: שלמה.

<שלמה שיטרית: קודם כל, אני רציתי גם להודות לך על זה שאתה מטפל בחקלאים בנושא הביצים בצורה הכי הגונה ומסודרת שאפשר.

איתן כבל: תודה.

<שלמה שיטרית: דבר שני, לגבי גודל הביצה והטעם של הביצה: גודל הביצה נקבע משתי אפשרויות: 1.

<שלמה שיטרית: לפי זן התרנגולות שמטילות 2.

<שלמה שיטרית: לפי התזונה שהתרנגולת מקבלת.

<שלמה שיטרית: לגבי המרכיבים הכימיים של הביצה - זה לא משנה איזה גודל היא, בכל גודל זה אותו דבר רק יש יותר נוזלים בביצים הגדולות.

איתן כבל: יש לי שאלה: מישהו אמר לי שאחרי הנשרה הביצים אמורות להיות יותר גדולות?

<שלמה שיטרית: כן, יותר גדולות ויותר רכות בקליפה.

איתן כבל: זאת אומרת, אם תרנגולת הטילה מדיום בשלב שלפני ההנשרה, מה גורם לה שבשלב שאחרי ההנשרה הביצה יוצאת יותר גדולה?

<חן אסף: אני אסביר לאדוני:

<חן אסף: הנשרה זו פעולה שהעוף מבצע בטבע, שכל אחד היה רוצה.

<חן אסף: 10 ימים צום ואתה מחדש את כל המערכות שלך מחדש.

<חן אסף: מה קורה?

<חן אסף: בטבע התרנגולת בחורף נכנסת להנשרה, לקראת החורף, זה מצב שהיא "סוגרת מדפים", נכנסת לאיזה "מוד" ומחדשת את מערכת הרבייה שלה.

<מרדכי אלקבץ: היא מחדשת את הפלומות.

<קריאה: יש לנו פה מדריכת גידול.

איתן כבל: מי מדריכת הגידול?

איתן כבל: אם אני כבר פה, זה מעניין.

איתן כבל: אתה יודע, כל הזמן מדברים ושואלים אותי למה הביצה גדולה?

איתן כבל: למה היא קטנה?

איתן כבל: זה מעניין.

<חגית ארזי: אני ממשרד החקלאות, יחידת ההדרכה.

<חגית ארזי: זה בגלל הגיל של המטילה.

<חגית ארזי: אחרי ההנשרה, מה שקורה שמשקל הגוף שלה גדל, צריכת המזון עולה, וככל שהיא אוכלת יותר הביצה תהיה יותר גדולה.

<חגית ארזי: כמובן, כמוש הזכיר שלמה - -

איתן כבל: היא פחות טעימה אבל, את יודעת?

<חגית ארזי: זה בגלל היחס - קודם כל, נעשה לך מבחן טעימה "על עיוור", אז לא בטוח שזה נכון אבל זה עניין של מים, חלבונים ושומנים אולי, היחס שלהם.

איתן כבל: הטעם של הביצה הוא גם פועל יוצא של מה שהיא אוכלת?

<חגית ארזי: אני חושבת שבמבחני טעימה לא כל כך רואים אבל אם יתנו לה שמן דגים, זה כן יכול להשפיע לרעה על הטעם.

איתן כבל: תודה.

איתן כבל: לפני שאני אומר את המשפט האחרון, אני רוצה לפנות לאסף ולהודיע לו שפנו אלינו ממשרד החקלאות, מלשכת השר, למה אנחנו לא מקדמים את תקנות החלב?

<אסף לוי: אני יודע.

<אסף לוי: אדוני אתה צודק.

איתן כבל: כדי שנקדם את תקנות החלב, הן צריכות להגיע אלינו.

<אסף לוי: אני אעשה סדר בבית.

<לאה יוגב: איתן, אנחנו מבקשים להודות לכם בשם המגדלים.

איתן כבל: אז כדאי שתעשו סדר אצלכם בלשכה.

איתן כבל: כן גברתי, להודות לנו זה תמיד טוב.

<לאה יוגב: אני מבקשת להודות לך מכל הלב.

<לאה יוגב: אני רוצה להגיד לך שלא זכינו לכזאת הבנה ומאור פנים בוועדה הזאת כמו שאתה נתת לנו על אף שאומרים שלא משבחים בן אדם בפניו, אנחנו חייבים לעשות את זה.

איתן כבל: שהפרוטוקול לא יסמיק.

איתן כבל: כן שמעון.

<שמעון ביטון: באותה הזדמנות שכבר מברכים – תמיד טוב לברך, אז גם את היושב ראש אבל אנחנו תמיד שוכחים את מנהלת הוועדה.

<שמעון ביטון: הגיע הזמן.

איתן כבל: מה שנקרא - שמעון שדרג את ההתחנפות.

איתן כבל: .. תודה באמת.

איתן כבל: בלי הצוות של הוועדה באמת לא הייתי מצליח להגיע לשום הישג.

איתן כבל: אני מודה לכם, תודה מקרב לב.

איתן כבל: חנוכה שמח.

איתן כבל: תודה לכם גם במשרד.

איתן כבל: הישיבה נעולה.